MáraiKult

Irka Kör
2025-11-06 10:00 - 12:00, 2025-10-30 10:00 - 12:00, 2025-10-23 10:00 - 12:00, 2025-10-16 10:00 - 12:00, 2025-10-09 10:00 - 12:00, 2025-10-02 10:00 - 12:00, 2025-09-25 10:00 - 12:00 (Europe/Budapest) | Jókai Anna Szalon, 1011 Budapest, Iskola utca 28.
Az Irka Kör az ezüstkor hasznos időtöltésére alakult önkéntes, lelkes és odaadó tagokból álló irodalmi csoport.

Tagjaink a költészet kincseit ápoló nyugdíjasok, akik szeretik a magyar verseket. Vannak köztünk versírók, de a többség szeret szavalni, új versekkel megismerkedni, és a kedvenceket közreadni.
Minden csütörtök 10:00–12:00

A belépés ingyenes.

Germánia - azaz szponzoráció német módra
2025-11-05 18:00 - 19:00
Rápillantva a német zenetörténet fényes lapjaira, számtalan uralkodóba – királyokba, hercegekbe, választófejedelmekbe – botlunk, akik bőkezűen áldoztak a zeneművészet oltárán és akik nagyvonalú anyagi hátteret biztosították a korabeli alkotóknak, előadóknak. Az ikonikus helyszínek – Hannovertől Bayreuthig, Köthentől Mannheimig – hangzó emléket állítanak a korábbi századok adományozóinak. A Mecénások sorozat újabb epizódjaként Eckhardt Gábor Liszt Ferenc-díjas zongoraművész és tanítványai egy könnyed hangvételű, családias estéreinvitálják a zene barátait, melyen többek között Händel, Bach, Mozart, Wagner, Liszt művei csendülnek fel.
A belépés díjtalan, de regisztrációhoz kötött, mely az alábbi linken keresztül lehetséges: https://forms.gle/3i3obKPt3PBMrZPJ9
Időpont: november 5., 18.00
Helyszín: Jókai Anna Szalon (1011 Budapest, Iskola u. 28.)
Rendezvényünkön kép- és hangfelvétel készülhet, melyet weboldalunkon és közösségimédia-felületeinken is felhasználhatunk!

A Vox Hungarica Női Kar próbája
2025-11-05 17:30 - 19:30, 2025-10-29 17:30 - 19:30, 2025-10-22 17:30 - 19:30, 2025-10-15 17:30 - 19:30, 2025-10-08 17:30 - 19:30, 2025-10-01 17:30 - 19:30
A kórus alapító tagjainak egy része a Magyar Rádió Gyermekkórusában énekelt korábban. Koncertjeik nagy része jótékonysági céllal szervezõdik. Ezek mellett természetesen részt vesznek a zenei életben. Szerepeltek számos hazai és külföldi nemzetközi fesztiválon, kórusversenyen, ahol arany illetve ezüst diplomákat kaptak. Vezetõjük Dr. Döbrössy János, az ELTE TÓFK Ének-zene Tanszékének vezetõje, fõiskolai docens. Fantasztikus szakmai tudással, és felülmúlhatatlan türelemmel irányítja a sokszor „rakoncátlan” csapatot. A KÓTA (Magyar Kórusok és Zenekarok Szövetsége) által szervezett országos minõsítéseken az évek során egyre magasabb fokozatot értek el, 1996-ban és 2000-ben „Hangversenykórus cum laude”, 2007-ben, már az új rendszer szerint „Kiemelt hangversenykórus” fokozatot kaptak. Ez a legmagasabb, amatõrök számára elérhetõ minõsítés.

Karnagy: Dr. Döbrössy János. Várjuk továbbra is a kórusban énekelni szerető hölgyek jelentkezését a szerdai próbák előtt és alatt.

A belépés ingyenes.
Minden szerda, 17:30–19:30
Lehetőség van a folyamatos csatlakozásra.
A műsorváltoztatás jogát fenntartjuk.

Léleksimogató Rák Kati színművésznővel
2025-11-05 10:30 - 12:00, 2025-10-29 10:30 - 12:00, 2025-10-22 10:30 - 12:00, 2025-10-15 10:30 - 12:00, 2025-10-08 10:30 - 12:00, 2025-10-01 10:30 - 12:00
Memoriter foglalkozás Rák Kati színművésznővel

Rák Kati művésznő programja, ahol játékos gyakorlatok kíséretében, egymásról és magunkról beszélgetve együtt, közösségben juthatunk még közelebb történeteinkhez. Egy szellemi közösség jó gyakorlatokkal és emlékek felidézésével gondolkodás, a memória és a beszédkészség karbantartására.
Minden szerdán: 10:30

A belépés ingyenes!
A műsorváltoztatás jogát fenntartjuk.

Munkácsy Mihály – A leghíresebb magyar festő | A művészettörténet magyar mesterei - előadássorozat
2025-11-04 18:30 - 19:30
A magyar festészet világhírű művészének különleges pályáját követi végig az előadás. Munkácsy Mihály (1844–1900) életművének bemutatása során a kevésbé ismert képek mellett megismerhetjük milyen események, véletlen fordulatok hatására vált Munkácsy a a világ legismertebb magyar festőjévé.
A sorozat házigazdája és előadója: Gimesy Péter művészettörténész, filozófus
Belépőjegy: 2000 Ft
Kedvezményes jegy I. kerületi lakosoknak: 1000 Ft
Időpont: november 4., 18:30
Helyszín: Jókai Anna Szalon (1011 Budapest, Iskola u. 28.)
Rendezvényünkön kép- és hangfelvétel készülhet, melyet weboldalunkon és közösségimédia-felületeinken is felhasználhatunk!

Irka kör – előadás: Hazafias versek
2025-10-30 10:30 - 12:00
Az Irka kör októberi előadásán közönségünk magyar költők hazafias verseiből hallgathat meg összeállítást.
A belépés ingyenes!
Időpont: október 30., 10:30
Helyszín: Jókai Anna Szalon (1011 Budapest, Iskola u. 28.)
Rendezvényünkön kép- és hangfelvétel készülhet, melyet weboldalunkon és közösségimédia-felületeinken is felhasználhatunk!

Mondj Te is egy verset!
2025-10-21 18:00 - 19:00
Fiatalos versbarát közösség, ahova mindenki hozhat és ahol mindenki mondhat egy verset.
Erre az alkalomra Berzsenyi Dániel verseivel készülünk.
A belépés ingyenes, de regisztrációhoz kötött: Regisztrálok erre az eseményre
További információ: info@budaipolgarikozosseg.hu
Időpont: október 21., 18:00
Helyszín: Jókai Anna Szalon (1011 Budapest, Iskola u. 28.)
Rendezvényünkön kép- és hangfelvétel készülhet, melyet weboldalunkon és közösségimédia-felületeinken is felhasználhatunk!

Lola naplója I. rész: Nápoly – „Ezüst nászút” | MÁRAI 125 SZÍNHÁZFESZTIVÁL
2025-10-16 19:00 - 20:30
„Mindketten úgy szeretjük a kötetlenséget, a szabadságot, olyan ez a házasság, mint egy örök véd- és dacszövetség. Első perctől örök véd- és dacszövetség!”
(Márai Ilona)
A történet a Márai házaspár emigrációjának 31 évét, az 1948 és 1979 közötti időszakot követi nyomon.
Máraiék örökbefogadott kisfiúkkal, a hétéves Janikával együtt 1948 augusztusában hagyták el végleg Magyarországot. Lola ekkor kezdett bele naplófeljegyzéseibe. Őszintén beszél életük eseményeiről, sok mindent elmond a férjéről, a közös életükről és kapcsolatuk hullámzásairól. Vele ellentétben Márai a naplóiban rejtőzködőbb, ritkán ír egyértelműen magánéletéről. Kettejük naplóbejegyzéseiből áll ez a párbeszéd, feleség és férj között; két független és szenvedélyes ember közös életének története.

Az emigráció idején három évig éltek Nápolyban; az előadássorozat első része ezt az időszakot meséli el.
Előadja: Takáts Andrea és Hegedűs D. Géza
Szövegkönyv: Takáts Andrea

Az előadás hossza: 90 perc, szünet nélkül.
Belépőjegy: 3000 Ft
Kedvezményes jegy I. kerületi lakosoknak: 1500 Ft
Belépőjegy a helyszínen: 3500 Ft

Támogatók: Mazsike; Helikon Könyvkiadó
Az előadássorozat a Hofra Színházi és Irodalmi Ügynökség közvetítésével, a jogtulajdonos engedélyével jött létre.
Időpont: október 16., 19:00
Helyszín: Jókai Anna Szalon (1011 Budapest, Iskola u. 28.)
Rendezvényünkön kép- és hangfelvétel készülhet, melyet weboldalunkon és közösségimédia-felületeinken is felhasználhatunk!

Lovász Irén dalolóköre
2025-10-14 17:00 - 19:00
Foglalkozásvezető: Lovász Irén Kossuth-díjas népdalénekes, néprajzkutató.
A belépés ingyenes, de regisztrációhoz kötött: info@budaipolgarikozosseg.hu
Időpont: október 14., 17:00
Helyszín: Jókai Anna Szalon (1011 Budapest, Iskola u. 28.)
Rendezvényünkön kép- és hangfelvétel készülhet, melyet weboldalunkon és közösségimédia-felületeinken is felhasználhatunk!

Adakozzunk Liszttel! – avagy mecenatúra művész módjára
2025-10-08 18:00 - 19:00
A „Mecénások” sorozat keretében a mai esten Liszt Ferenc a főszereplő. Példamutató adakozó, kezdeményező és segítő szerepe Magyarországon egyedülálló. De nemzetközi téren is sok minden köszönhető neki, pályatársai sokaságát segítette felemelkedésükben.
Az estet Liszt zongoraművei, ifjú tehetségek bemutatkozása, valamint a házigazda, Eckhardt Gábor Liszt Ferenc -díjas zongoraművész kedélyes hangvételű műsorvezetése teszi felejthetetlenné.
A belépés ingyenes, de regisztrációhoz kötött: info@budaipolgarikozosseg.hu
Időpont: október 8., 18:00
Helyszín: Jókai Anna Szalon (1011 Budapest, Iskola u. 28.)
Rendezvényünkön kép- és hangfelvétel készülhet, melyet weboldalunkon és közösségimédia-felületeinken is felhasználhatunk!

„Rossz helyen rossz időben" – Szinyei Merse Pál művészete | A művészettörténet magyar mesterei előadássorozat
2025-10-07 18:30 - 19:30
Az előadás első fele arról ad áttekintést, hogy az önálló útját megtaláló magyar festészet egyik alapító mestere Szinyei Merse Pál (1845-1920) mennyi buktató után tudta megismertetni korszakalkotó képét a Majálist. Ezenkívül bemutatja az 1860-as évek végétől kezdve Szinyei életművét és annak máig kimutatható magyar festészettörténeti hatását.
A sorozat házigazdája és előadója: Gimesy Péter művészettörténész, filozófus
Belépőjegy: 2000 Ft
Kedvezményes jegy I. kerületi lakosoknak: 1500 Ft
Időpont: október 7., 18:30
Helyszín: Jókai Anna Szalon (1011 Budapest, Iskola u. 28.)
Rendezvényünkön kép- és hangfelvétel készülhet, melyet weboldalunkon és közösségimédia-felületeinken is felhasználhatunk!

"Te ismered a házam…" – Meskó Bánk zenés irodalmi estje
2025-10-03 18:00 - 19:00
Az esten a Budai Várnegyedhez köthető írók, költők – többek között Babits Mihály, Kosztolányi Dezső, Márai Sándor és Tóth Árpád – műveiből összeállított műsor hangzik el, komolyzenei kísérettel.
Meskó Bánk már közel harminc éve elkötelezetten szolgálja a magyar irodalom, különösen a költészet ügyét. Munkássága középpontjában a megszólítás művészete áll: a megismert és megszeretett versek továbbadása, a közönséggel való mély kapcsolat kialakítása és az örömszerzés.
Fellépők:
dr. Meskó Bánk előadóművész
Ábrahám Márta hegedűművész
Souhei Yamagami zongoraművész
A belépés ingyenes, de regisztrációhoz kötött.
Időpont: október 3., 18:00
Helyszín: Jókai Anna Szalon (1011 Budapest, Iskola u. 28.)
Rendezvényünkön kép- és hangfelvétel készülhet, melyet weboldalunkon és közösségimédia-felületeinken is felhasználhatunk!

A titokzatos Vatikán
2025-09-25 18:00 - 19:00
Habemus papam. Ferenc pápa halálát követően, 2025. május 8-án XIV. Leót választották Szent Péter 266. utódjának. Akkor az egész világ a Vatikánra figyelt. A Szentatya a világ 1,4 milliárd katolikusának vallási vezetője, és a világ legkisebb államának első embere. Mit kell tudni a Vatikánról, e kivételes államalakulatról, amelynek egyes helyszínei mindenki számára nyitottak, másokba viszont csak kevesen nyerhetnek betekintést?

E kevesek közé tartozik Spiller Krisztina, 2022 és 2024 között Rómában szolgált, egykori vatikáni diplomata, aki személyes élményei kapcsán, gazdag képanyag vetítésével mutatja be a pápai államot.
Belépő: 1500 Ft
Kedvezményes belépő I. kerületi lakosoknak: 1000 Ft
Időpont: szeptember 25., csütörtök 18:00
Helyszín: Jókai Anna Szalon (1011 Budapest, Iskola u. 28.)
Rendezvényünkön kép- és hangfelvétel készülhet, melyet weboldalunkon és közösségimédia-felületeinken is felhasználhatunk!

Irka kör – előadás: Szép Ernő élete és költészete
2025-09-25 10:30 - 11:30
Az Irka kör szeptemberi előadásán közönségünk Szép Ernő verseiből hallgathat meg összeállítást.
A belépés ingyenes!
Időpont: szeptember 25. csütörtök 10:30
Helyszín: Jókai Anna Szalon (1011 Budapest, Iskola u. 28.)
Rendezvényünkön kép- és hangfelvétel készülhet, melyet weboldalunkon és közösségimédia-felületeinken is felhasználhatunk!
